82. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 258 της 28 Ιουν./18 Ιουλ. 1983 (ΦΕΚ Α΄ 95) Καθορισμός συνοπτικής διαδικασίας για την προσωρινή απονομή συντάξεων από τους Ασφαλιστικούς Οργανισμούς αρμοδιότητας Υπουργείου Κοινωνικών Ασφαλίσεων. Έχοντας υπόψη: 1.Τη διάταξη του δωδέκατου άρθρου του Νόμ 1305/1982 «για την κύρωση της Πράξης Νομοθετικού Περιεχομένου» για την αύξηση των κατωτάτων ορίων και των λοιπών συντάξεων του Ι.Κ.Α., και άλλες διατάξεις» (ΦΕΚ 146 τ.Α). 2.Την 354/1983 γνωμοδότηση του Συμβουλίου της Επικρατείας, μετά από πρόταση του Υπουργού Κοινωνικών Ασφαλίσεων, αποφασίζουμε: Άρθρ.1.-1.Οι Ασφαλιστικοί Φορείς αρμοδιότητας Υπουργείου Κοινωνικών Ασφαλίσεων που χορηγούν συντάξεις υποχρεούνται το αργότερο μέσα σε δύο μήνες από την υποβολή της αίτησης για συνταξιοδότηση και την κατάθεση των δικαιολογητικών που ορίζονται από τις κείμενες διατάξεις κάθε φορέα να εκδίδουν τη συνταξιοδοτική απόφαση. 2.Σε περίπτωση που δεν είναι δυνατή για οποιοδήποτε λόγο η έκδοση συνταξιοδοτικής απόφασης, υποχρεούνται στην έκδοση απόφασης για προσωρινή σύνταξη μέσα στην πιο πάνω προθεσμία εφόσον οι δικαιούχοι συγκεντρώνουν τις βασικές ελάχιστες προϋποθέσεις για τη θεμελίωση του συνταξιοδοτικού δικαιώματος και έχουν υποβάλει τα απαραίτητα δικαιολογητικά. 3.Για τη συνταξιοδότηση ασφαλισμένων λόγω αναπηρίας η προθεσμία των δύο μηνών που αναφέρεται στις προηγούμενες παραγράφους αρχίζει από την κοινοποίηση στον Φορέα ή την υποβολή σ’ αυτόν από τον ενδιαφερόμενο της οριστικής γνωμάτευσης της αρμόδιας Υγειονομικής Επιτροπής. 4.Κατ’ εξαίρεση για τους Οργανισμούς Επικουρικής Ασφάλισης που δεν τηρούν μητρώο ασφαλισμένων ο δε αριθμός των εργοδοτών τους υπερβαίνει τους χίλιους και η επέκταση της ασφάλισης στα διάφορα διαμερίσματα της χώρας έγινε σταδιακά η δίμηνη προθεσμία των παραγράφων 1 και 2 αυτού του άρθρου αρχίζει από την ημερομηνία που ο ασφαλισμένος προσκομίζει την οριστική ή προσωρινή απόφαση συνταξιοδότησης του Φορέα της κύριας σύνταξής του. «Αν ο ασφαλισμένος δεν δικαιωθεί τελικά σύνταξη από τον Οργανισμό Επικουρικής Ασφάλισης, το ποσό της προσωρινής σύνταξης που του έχει απονεμηθεί παρακρατείται τμηματικά από τη σύνταξη που παίρνει από τον κύριο φορέα και σε ποσό που δεν μπορεί να υπερβαίνει το1/4 της σύνταξης αυτής». Το μέσα σε « » εδάφιο προστέθηκε από την παρ. 1 άρθρ. 1 Π.Δ. 392/16-25 Ιουλ. 1985 (ΦΕΚ Α΄ 136).  «5α.Για τις συνταξιοδοτικές περιπτώσεις που έχουν εφαρμογή οι διατάξεις περί διαδοχικής ασφάλισης ο τελευταίος φορέας υποχρεούται στην έκδοση απόφασης για προσωρινή σύνταξη μέσα στη δίμηνη προθεσμία που ορίζει η παρ. 2 του άρθρου τούτου εφόσον διαπιστώνει ότι, από το συνολικό χρόνο ασφάλισης, συγκεντρώνονται οι ελάχιστες βασικές προϋποθέσεις της νομοθεσίας του για συνταξιοδότηση. Μέσα στην ίδια προθεσμία ο τελευταίος φορέας απευθύνεται στον προηγούμενο ή τους προηγούμενους φορείς για τον καθορισμό του χρόνου ασφάλισης του προς συνταξιοδότηση ασφαλισμένου του. Οι φορείς αυτοί υποχρεούνται να στείλουν τα στοιχεία που τους ζητούνται κάθε φορά μέσα σε ένα μήνα από την ημερομηνία που περιήλθε σ’ αυτούς το σχετικό έγγραφο. β)Στην περίπτωση που δεν συγκεντρώνονται οι ελάχιστες βασικές προϋποθέσεις για την απονομή προσωρινής σύνταξης από τον τελευταίο φορέα, παραπέμπεται η συνταξιοδοτική υπόθεση, με βεβαιωμένο το χρόνο ασφάλισης σ’ αυτόν, στον προηγούμενο ή προηγούμενους φορείς μέσα στην προθεσμία της παρ. 1. Ο φορέας ή οι φορείς που παραπέμπεται η συνταξιοδοτική υπόθεση ενεργούν σύμφωνα με τη διάταξη του προηγουμένου εδαφίου». Η παρ. 5 αντικαταστάθηκε ως άνω από την παρ. 2 άρθρ. Ι Π.Δ. 392/16-25 Ιουλ. 1985 (ΦΕΚ Α΄ 136). (Μετά την σελ. 18,006042(α) Σελ. 18,006043 Τεύχος Ι-43 Σελ. 93 Οργανισμοί Κοινωνικής ασφαλίσεως 15Β.ΑΑ.α.82 109 6.Για τον ΟΓΑ η δίμηνη προθεσμία που ορίζουν οι διατάξεις των παρ. Ι και 2 αυτού του άρθρου αρχίζει από την ημερομηνία που περιέρχεται στις κεντρικές υπηρεσίες του ΟΓΑ η αίτηση του ασφαλισμένου με τα δικαιολογητικά. Οι ανταποκριτές του ΟΓΑ υποχρεούνται μέσα σε 15 ημέρες από την υποβολή της αίτησης και τη συμπλήρωση των δικαιολογητικών να διαβιβάζουν αυτά στις κεντρικές υπηρεσίες του Οργανισμού. Άρθρ.2.-1.Ως απαραίτητα δικαιολογητικά για την εφαρμογή της παρ. 2 του άρθρ. 1 του Διατάγματος αυτού, που θα υποβάλλονται με αίτηση του ενδιαφερόμενου την απονομή προσωρινής σύνταξης, θεωρούνται εκείνα που σύμφωνα με τις διατάξεις του κάθε φορέα αναφέρονται στην απόδειξη της ηλικίας του ασφαλιστέου ελάχιστου χρόνου που απαιτείται για κάθε συνταξιοδοτική περίπτωση, της διακοπής άσκησης επαγγέλματος ή της ιδιότητας με την οποία έχει υπαχθεί στην ασφάλιση ο ασφαλισμένος, όπου αυτό απαιτείται. 2.Προκειμένου για τη συνταξιοδότηση έμμεσα ασφαλισμένων απαραίτητα δικαιολογητικά είναι και τα προβλεπόμενα, ειδικότερα, από τις διατάξεις του κάθε φορέα που απονέμει τη σύνταξη. 3.Η αίτηση που αναφέρεται στην παρ. 1 αυτού του άρθρου θεωρείται ως αίτηση για την απονομή προσωρινής και οριστικής σύνταξης. Άρθρ.3.-Όργανα αρμόδια για την έκδοση της απόφασης για προσωρινή σύνταξη είναι εκείνα που, σύμφωνα με όσα ισχύουν στον κάθε φορέα, είναι αρμόδια για την έκδοση συνταξιοδοτικών αποφάσεων. Κατ’ εξαίρεση σε όσους φορείς οι συνταξιοδοτικές αποφάσεις εκδίδονται από το Διοικητικό Συμβούλιο, αρμόδια όργανα για την έκδοση απόφασης για προσωρινή σύνταξη, είναι οι προϊστάμενοι υπηρεσιών παροχών, ανεξαρτήτως βαθμού ή σε περίπτωση που δε λειτουργεί ειδική υπηρεσιακή μονάδα, για παροχές, ο προϊστάμενος του φορέα.  «Για την αποφυγή γραφειοκρατικών διαδικασιών και την άμεση έναρξη της πληρωμής της προσωρινής σύνταξης, εκδίδεται ειδικό έντυπο πολλαπλής χρήσης με σκοπό το ίδιο έντυπο να χρησμεύει ως απόφαση προσωρινής σύνταξης, δελτίο αναγγελίας στη μηχανογράφηση και εντολή πρώτης πληρωμής του συνταξιούχου από τις Υπηρεσίες του φορέα». Το μέσα σε « » εδάφιο προστέθηκε από το άρθρ. 2 Π.Δ. 392/16-25 Ιουλ. 1985 (ΦΕΚ Α΄ 136). Σελ. 18,006044 Τεύχος Ι-43 Σελ. 94 15Β.ΑΑ.α.82 Οργανισμοί Κοινωνικής ασφαλίσεως 110 Άρθρ.4.-«Η προσωρινή σύνταξη χορηγείται στους άμεσα ή έμμεσα ασφαλισμένους για όλο το χρονικό διάστημα από την ημερομηνία υποβολής της αίτησης μέχρι την έκδοση της οριστικής απόφασης». Το μέσα σε « » πρώτο εδάφιο αντικαταστάθηκε ως άνω από την παρ 1 άρθρ. 3 Π.Δ. 392/1625 Ιουλ. 1985 (ΦΕΚ Α΄ 136). Μέσα σε έξι μήνες από την έκδοση της απόφασης για απονομή προσωρινής σύνταξης υποχρεούται ο Ασφαλιστικός Φορέας να εκδώσει την οριστική συνταξιοδοτική απόφαση, εφόσον έχουν υποβληθεί από τον ασφαλισμένο ή τους έμμεσα ασφαλισμένους και όλα τα απαιτούμενα, από τις διατάξεις του κάθε φορέα, δικαιολογητικά. «Για τις συνταξιοδοτικές περιπτώσεις, που έχουν εφαρμογή οι διατάξεις για τη διαδοχική ασφάλιση η προθεσμία των έξι μηνών αρχίζει από την ημερομηνία που θα περιέλθουν, στον αρμόδιο για τη χορήγηση της σύνταξης φορέα, οι απαντήσεις των άλλων ασφαλιστικών Οργανισμών». Η μέσα σε « » περίοδος προστέθηκε από την παρ. 2 άρθρ. 3 Π.Δ. 392/16-25 Ιουλ. 1985 (ΦΕΚ Α΄ 136).  (Αν μέσα στην πιο πάνω προθεσμία δεν εκδοθεί η οριστική συνταξιοδοτική απόφαση, τότε οι διαφορές που θα προκύψουν για το οκτάμηνο μεταξύ προσωρινής και οριστικής σύνταξης ως και το ποσό της κανονικής οφειλόμενης σύνταξης πέρα του οκτάμηνου θα καταβληθούν στον δικαιούχο έντοκα και με επιτόκιο ίσο με αυτό που πληρώνει κάθε φορά η Τράπεζα Ελλάδος για τις καταθέσεις των Ασφαλιστικών Φορέων). Το άνω μέσα σε ( ) τρίτο εδάφιο καταργήθηκε από την παρ. 3 άρθρ. 3 Π.Δ. 392/16-25 Ιουλ. 1985 (ΦΕΚ Α΄ 136). Σε περίπτωση που από υπαιτιότητα του ασφαλισμένου ή των έμμεσα ασφαλισμένων δεν υποβληθούν μέσα στην πιο πάνω προθεσμία και τα υπόλοιπα απαιτούμενα δικαιολογητικά, διακόπτεται η προσωρινή σύνταξη.  «Άρθρ.5.-Το ποσό της προσωρινής σύνταξης είναι ίσο με το κάθε φορά και κατά κατηγορία κατώτατο όριο σύνταξης, που χορηγεί ο κάθε φορέας, το οποίο σε περίπτωση απονομής μειωμένης σύνταξης μειώνεται ανάλογα με το ποσοστό μείωσης που προβλέπεται για την κανονική σύνταξη. Η προσωρινή σύνταξη εμμέσων ασφαλισμένων χορηγείται κατά τα ποσοστά που προβλέπει η νομοθεσία κάθε Οργανισμού για την απονομή οριστικής σύνταξης. Το κατώτατο όριο σε περίπτωση απονομής σύνταξης σε άμεσα ή έμμεσα ασφαλισμένους που παίρνει δεύτερη σύνταξη από το Δημόσιο, ή Ν.Π.Δ.Δ. ή άλλο ασφαλιστικό Οργανισμό κύριας ασφάλισης εφόσον από τη νομοθεσία του φορέα  προβλέπεται ότι δεν καταβάλλεται το κατώτατο όριο σύνταξης στους διπλοσυνταξιούχους μειώνεται κατά ποσοστό 30%. Αν το ποσό της οριστικής σύνταξης είναι μικρότερο από το ποσό της προσωρινής σύνταξης, οι διαφορές που έχουν καταβληθεί επί πλέον συμψηφίζονται κατά την εκτέλεση της οριστικής απόφασης. Προκειμένου για τον ΟΓΑ το ποσό της προσωρινής σύνταξης είναι ίσο με το ποσό της ελάχιστης σύνταξης που χορηγεί κάθε φορά ο Οργανισμός αυτός». Το άρθρ. 5 αντικαταστάθηκε ως άνω από το άρθρ. 4 Π.Δ. 392/16-25 Ιουλ 1985 (ΦΕΚ Α΄ 136). Άρθρ.6.-1.Όπου κατά τις κείμενες διατάξεις κάθε Ασφαλιστικού φορέα ορίζεται ως προϋπόθεση για την έναρξη καταβολής της σύνταξης η προηγούμενη εξόφληση των οφειλών του ασφαλισμένου προς το φορέα του, τότε ακολουθείται η πιο κάτω διαδικασία: α)Αν το ποσό της κύριας οφειλής από ασφαλιστικές εισφορές δεν είναι μεγαλύτερο από το ποσό που αντιστοιχεί σε τέσσερις μηνιαίες συντάξεις κατωτάτου ορίου, όπως αυτό ισχύει κάθε φορά σε κάθε ένα Φορέα για τις συντάξεις γήρατος, αναπηρίας και θανάτου η σύνταξη καταβάλλεται από την ημερομηνία που ορίζουν οι καταστατικές διατάξεις αυτών των φορέων, ασχέτως του χρόνου εξοφλήσεως των οφειλών του ασφαλισμένου. β)Το πιο πάνω ποσό της οφειλής μαζί με τις πρόσθετες επιβαρύνσεις, όπου αυτές προβλέπονται, παρακρατείται από την οριστική ή προσωρινή σύνταξη, σε ίσες μηνιαίες δόσεις που δεν μπορεί να είναι περισσότερες από 16. Η πρώτη δόση παρακρατείται από τον πρώτο μήνα που απονεμήθηκε οριστική ή προσωρινή σύνταξη. γ)Αν το ποσό της κύριας οφειλής είναι μεγαλύτερο από αυτό που καθορίζεται πιο πάνω, ο ασφαλιστικός φορέας μέσα σε δύο μήνες από την υποβολή της αίτησης για συνταξιοδότηση ή σε ένα μήνα από την έκδοση της απόφασης για προσωρινή σύνταξη, είναι υποχρεωμένος να γνωστοποιήσει εγγράφως και επί αποδείξει στον ασφαλισμένο το ποσό της οφειλής που είναι πέρα από το πιο πάνω καθοριζόμενο όριο. 2.Ο ασφαλισμένος μέσα σε δύο μήνες από την ημερομηνία που θα του γνωστοποιηθεί η οφειλή, κατά το εδάφιο γ της παρ. 1 του άρθρου αυτού είναι υποχρεωμένος να καταβάλλει εφ’ άπαξ το ποσό που ορίζεται στη διάταξη αυτή άλλως θεωρείται ληξιπρόθεσμο το σύνολο της οφειλής. Στην περίπτωση αυτή η σύνταξη αρχίζει να καταβάλλεται μετά την εξόφληση της οφειλής και από το χρόνο που ορίζουν οι διατάξεις του κάθε φορέα. Η τυχόν χορηγηθείσα προσωρινή σύνταξη διακόπτεται και το συνολικό ποσό των προσωρινών συντάξεων θεωρείται ως αχρεωστήτως καταβληθέν. (Αντί για τη σελ. 18,00605) Σελ. 18,00605(α) Τεύχος Ζ123-Σελ. 7 Οργανισμοί Κοινωνικής ασφαλίσεως 15Β.ΑΑ.α.82 111 Άρθρ.7.-Αιτήσεις που έχουν υποβληθεί μέχρι την έναρξη ισχύος αυτού του Δ/τος θεωρούνται από τους Ασφαλιστικούς φορείς και ως αιτήσεις για την απονομή προσωρινής σύνταξης, εφ’ όσον πληρούν τις προϋποθέσεις του άρθρ. 2 αυτού του Δ/τος. Εξαιρετικά, για τις πιο πάνω περιπτώσεις η προθεσμία για την απονομή της προσωρινής σύνταξης ορίζεται σε 6 μήνες από την έναρξη ισχύος του Διατάγματος. Άρθρ.8.-Η ισχύς του Δ/τος αυτού αρχίζει την πρώτη του μεθεπόμενου μήνα από τη δημοσίευσή του στην Εφημερίδα της Κυβερνήσεως. 